EURÓPSKA VZDELÁVACIA AGENTÚRA, n.o. Solivarská 28, 080 05 Prešov email: vzdelavacia@gmail.com tel: 051 77 13 263

SMERNICA č. 1-2010/2011

o prihlasovaní sa na kontinuálne vzdelávanie/overenie profesijných kompetencií

Táto smernica vydaná EEA, n.o. dňa 1.1.2011 upravuje systém prihlasovania sa na kontinuálne vzdelávanie/overenie profesijných kompetencií (ďalej len „výkon skúšky“) v rámci akreditovaných vzdelávacích programov realizovaných EEA, n.o. V súlade s všeobecne platnou legislatívou a na základe Vyhlášky 445/2009 z.Z. MŠ SR o kontinuálnom vzdelávaní, kreditoch a atestáciách pedagogických zamestnancov a odborných zamestnancov podľa §2 odsek (1) zaraďuje poskytovateľ kontinuálneho vzdelávania pedagogického zamestnanca alebo odborného zamestnanca na kontinuálne vzdelávanie alebo vykonanie skúšky podľa §35 ods. 6 zákona 317/2009 Z.z. na základe písomnej príhlášky.

Za písomnú prihlášku sa považuje prihláška:

a, podaná poštou ako doporučený list,

b, podaná elektronicky – emailom,

c, podaná faxom,

d, doručená osobne na sekretariát vzdelávacej inštitúcie.

Za doručenie prihlášky sa považuje:

a, doručenie poštou na sekretariát agentúry,

b, doručenie emailu s priloženým scanom prihlášky,

c, doručenie faxu,

d, osobné odovzdanie na sekretariáte agentúry.

Za platnú prihlášku sa považuje vyplnená prihláška podpísaná uchádzačom o vzdelávanie/výkon skúšky s podpisom (prípadne pečiatkou) riaditeľa/zriaďovateľa školy (v súlade s Vyhláškou 445/2009 MŠ SR). Ak pedagogický zamestnanec alebo odborný zamestnanec nie je v pracovnom pomere alebo riaditeľ školy nepotvrdí zamestnancovi prihlášku svojim podpisom, je uchádzač o kontinuálne vzdelávanie/výkon skúšky povinný v súlade s platnou legislatívou predložiť poskytovateľovi vzdelávania doklady preukazujúce informácie ním uvedené v prihláške (OP, doklady preukazujúce dĺžku praxe, doklady preukazujúce pracovné zaradenie, diplom a iné doklady preukazujúce dosiahnuté vzdelanie uchádzača, ...). Po prezretí a overení týchto informácií rozhodne agentúra o zaradení uchádzača do programu kontinuálneho vzdelávania. Za pravdivosť údajov a kompletnosť vyplnenej prihlášky zodpovedá výlučne uchádzač o kontinuálne vzdelávanie/výkon skúšky.

Smernica č. 1-2010/2011 vstupuje do platnosti 1. januára 2011 a je záväzná pre všetkých uchádzačov o zaradenie do programov kontinuálneho vzdelávania realizovaných Európskou vzdelávacou agentúrou, n.o.

V Prešove, dňa 13.12.2010

.........................................	..................................................................................

Ing. Dušan Šindlery	PhDr. Adriana Šindleryová

prezident Správnej rady	riaditeľ